Hy is hartlik verwelkom toe hy in ’n ANC-leerbaadjie saam met koning Tony Mphephu Ramabulana van die Vendas en Stan Mathabatha, premier, opgedaag het. Hy was hier ook sowat drie uur laat, blykbaar weens die reënweer in die gebied.
“Hulle moenie mislei word deur die huidige negatiewe propaganda wat oor die party versprei word nie.”
Hy het inwoners bedank dat hulle “ten spyte van die negatiewe propaganda nie vergeet om vir die ANC te stem nie”.
“Sommige het nie saamgestem met die ANC se beleide nie. Ander het hulle wangedra en is uit die ANC geskop. Hulle het toe partye gestig wat kwaad is,” het Zuma gesê terwyl die mense gelag het.
Volgens hom praat ander politieke partye meer oor die ANC as oor hul eie beleide en waarvoor hulle staan.
Zuma het gesê hy wil hê die media moet ook vir die ANC stem. “Die ANC het die media bevry, al skryf hulle nie daaroor nie. Voor 1994 sou hulle gearresteer geword het.”